Administrativna podjela Portugala
Portugal je prema ustavu decentralizovana država. Pa ipak, to je vrlo centralizovana država sa administrativnom podjelom organiziranom u tri nivoa. Država je organizovana po principima supsidijarnosti, autonomije lokalne samouprave i demokratske decentralizovane javne službe. Sadašnja teritorijalna struktura se zasniva na Ustavu iz 1976. godine. Pored definisanja statusa autonomnih regija (Azori i Madeira), Ustav izričito identificira tri nivoa vlasti: općina (municipios), okrug (freguesias) i administrativne regije (regiões administrativas). Prema zakonu br. 75/2013 iz septembra 2013. godine definsane su dvije vrste administrativnih regija: metropolitanska područja (áreas metropolitanas) i međuopćinske zajednice (Comunidades intermunicipais). Pored ovih podjela, portugalska teritorija je redefinisana tokom evropskih integracija, u okviru sistema statističkih regija i podregija poznatih kao Nomenklatura prostornih jedinica za statistiku (NUTS). Prema ovoj NUTS definiciji, koje se koriste za prikupljanje statističkih informacija, granice regija se u velikoj mjeri poklapaju sa granicama drugih administrativnih jedinica. Iako ih koristi portugalska vlada u statističke svrhe, ova podjela nema pravni status. Trenutno se Portugal sastoji od 18 okruga i 2 autonomne regije.